EkBass/fiwiki-20250220-pages-articles huggingface dataset:
Robin Engelen

Robin Engelen on saksalainen kapellimestari ja pianisti. Hän voitti ensimmäisen palkinnon "Jugend Komponiert" -kilpailussa Nordrhein-Westfalenissa vuonna 1993. Vuosina 1994–2002 hän opiskeli orkesterinjohtoa Wolf-Dieter Hauschildin johdolla Karlsruhen konservatoriossa. Häntä opetti myös Günter Wand. Hän toimi Philippe Auguin, Thomas Hengelbrockin ja Stefan Solteszin avustajana. Staatsoper Stuttgartissa Engelen johti ensimmäiset oopperansa, joihin kuuluivat muiden muassa Nürnbergin mestarilaulajat, Taikahuilu ja Idomeneo. Opernwelt-lehti nimesi hänen ohjaamansa Ferruccio Busonin Tohtori Faustuksen "vuoden näytökseksi".Boris Orlob Management: Robin Engelen Engelen on esiintynyt sekä pianistina että kapellimestarina monien saksalaisten orkesterien ja Tokion filharmonisen orkesterin kanssa. Hän on johtanut Komische Oper Berlinin orkesteria sekä Stuttgartin kamariorkesteria ja toiminut Klangwerk-yhtyeen musiikillisena johtajana (1993–2003). Vuonna 2001 Het Collectief nimitti Engelenin vierailevaksi pääkapellimestariksi. Hänen kansainvälinen uransa on vienyt hänet muun muassa Koreaan, Italiaan, Venäjälle ja Turkkiin. Oopperaa hän on ohjannut Stuttgartin lisäksi muun muassa Leipzigin oopperassa. BIS-levymerkillä on julkaistu levy The Eight Sounds, jolla Engelen johtaa Raschèr-saksofonikvartetin ja Stuttgartin kamariorkesterin tulkintoja Sally Beamishin, Steven Stuckyn sekä Chen Yin teoksista saksofoneille ja jousille.BIS Records: The Eight Sounds == Lähteet == Luokka:Saksalaiset kapellimestarit Luokka:Saksalaiset pianistit Luokka:Syntymävuosi puuttuu Luokka:Elävät henkilöt
Pleuronectoidei

Pleuronectoidei on kampelakalojen lahkoon (Pleuronectiformes) kuuluva kalojen alalahko. ==Heimot== Alalahkoon kuuluu 13 heimoa. *Achiridae – Amerikananturat *Achiropsettidae – Etelänkampelat *Bothidae – Vasensilmäkampelat *Citharidae – Isosilmäkampelat *Cynoglossidae – Kielikampelat *Paralichthodidae *Paralichthyidae – Sukakampelat *Pleuronectidae – Oikeasilmäkampelat *Poecilopsettidae *Rhombosoleidae *Samaridae – Rihmakampelat *Scophthalmidae – Piikkikampelat *Soleidae – Merianturat ==Lähteet== Luokka:Kampelakalat
Margreta Elkins

Margreta Elkins (s. Margaret Ann Enid Geater; 16. lokakuuta 1930 Brisbane – 1. huhtikuuta 2009 Brisbane) oli australialainen mezzosopraano. Lapsena hän lauloi koulun kuorossa, osallistui laulukilpailuihin ja opiskeli myös pianonsoittoa. Hän avioitui 19-vuotiaana laivastossa työskennelleen Henry "Ike" Elkinsin kanssa.The Telegraph: Obituaries: Margreta Elkins Elkins lauloi muiden muassa Luciano Pavarottin, Maria Callaksen ja Joan Sutherlandin kanssa. Hän jäi kansainvälisellä urallaan Sutherlandin varjoon. Hän kuitenkin esiintyi Australian oopperan lisäksi muun muassa Covent Gardenissa. Australiassa hänen katsottiin laajalti kuuluvan maan suurimpien laulajien joukkoon. Elkins lauloi Benjamin Brittenin Kesäyön unelman Lontoon-ensiesityksessä (1961) ja Michael Tippettin King Priamin ensimmäisessä Britannian-esityksessä (1962). Vuonna 1964 Elkins osallistui Noël Cowardin ja Margot Fonteynin kanssa Winston Churchillin 90-vuotisjuhlaesitykseen. Hän kieltäytyi tarjouksista päästä esiintymään Glyndebournen festivaalille, Metropolitan-oopperaan ja Bayreuthin oopperajuhlille. Oopperoihin, joissa Elkinsillä oli rooleja, kuuluivat Norma, Lucia di Lammermoor (Donizetti) ja Valkyyria sekä Cavalleria rusticana (2002), jonka esityksessä hän lauloi Queenslandin oopperassa vielä 72 vuoden iässä. Elkinsin levytysten joukossa on arvostettu tulkinta Edward Elgarin teoksesta Sea Pictures. Tällä levyllä häntä kuullaan Queenslandin sinfoniaorkesterin kanssa. Saksassa vuonna 2001 löydettiin 40 vuotta aiemmin tehty, pitkään kadonneenna ollut levytys, jolla Elkins laulaa aarian Malcolm Williamsonin säveltämästä The Growing Castlesta. Elkins opetti Queenslandin konservatoriossa ja toimi opetustehtävissä myös Hongkongissa. Joan Priest kirjoitti Elkinsistä, Marilyn Richardsonista ja Lisa Gasteenista yhteisen elämäkertateoksen (Flight of Divas, 2004). Elkins oli Australian ritarikunnan jäsen vuodesta 1985 ja sai Queenslandin yliopistosta kunniatohtorin arvon 1986. Hän kuoli 78-vuotiaana, jolloin häntä jäivät kaipaamaan mies ja tytär. == Lähteet == Luokka:Australialaiset oopperalaulajat Luokka:Mezzosopraanot Luokka:Vuonna 1930 syntyneet Luokka:Vuonna 2009 kuolleet
Pleuronectinae

Pleuronectinae on oikeasilmäkampelojen heimoon (Pleuronectidae) kuuluva kalojen alaheimo. ==Suvut== Alaheimoon kuuluu 27 sukua.http://www.fishbase.org/identification/SpeciesList.php?class=Actinopterygiiℴ=Pleuronectiformes&famcode;=440&subfamily;=Pleuronectinae FishBase. R. Froese ja D. Pauly (toim.). Viitattu 15.11.2013. *Acanthopsetta *Atheresthes *Cleisthenes *Clidoderma *Dexistes *Embassichthys *Eopsetta *Glyptocephalus *Hippoglossoides *Hippoglossus *Hypsopsetta *Isopsetta *Kareius *Lepidopsetta *Limanda *Liopsetta *Lyopsetta *Microstomus *Parophrys *Platichthys *Pleuronectes *Pleuronichthys *Psettichthys *Pseudopleuronectes *Reinhardtius *Tanakius *Verasper ==Lähteet== Luokka:Oikeasilmäkampelat
Latsuliitti

Latsuliitti on mineraali, jota käytetään korukivenä. Sen nimi tulee arabian- ja kreikankielisistä kiveä tarkoittavista sanoista. Kiteet ovat harvoin läpinäkyviä. Tällöin värisävy vaihtelee värittömän ja sinisen välillä. Kemiallinen kaava on MgAl2(PO4)2(OH)2. == Esiintyminen == Latsuliittia esiintyy samoissa paikoissa andalusiitin, kyaniitin, granaatin ja muiden samankaltaisten mineraalien kanssa. Sitä on löydetty Yhdysvalloista ja Kanadasta. == Lähteet == == Aiheesta muualla == * Webmineral: Lazulite Mineral Data * Mindat: Lazulite * Handbook of Mineralogy: Lazulite (pdf) Luokka:Fosfaattimineraalit Luokka:Korukivet
Miikka Kajander

Miikka Juhani Kajander (s. 5. lokakuuta 1971 Turku) on suomalainen entinen jalkapalloilija. Hän oli pelipaikaltaan hyökkäävä keskikenttäpelaaja, joka tunnettiin urallaan kovasta laukauksestaan ja vapaapotkuistaan. ==Ura== Kajander aloitti uransa Åbo IFK:ssa kaudella 1989, esiintyen II divisioonassa seitsemässä ottelussa. ÅIFK putosi kauden päätteeksi III divisioonaan ja Kajanderin rooli kasvoi tulevalle kaudelle, ollen joukkueensa kolmanneksi paras maalintekijä yhdeksällä maalillaan. Kaudeksi 1991 hän siirtyi Pargas Idrottsföreningiin, jossa hän vietti neljä kautta. Kajander oli joukkueen avainpelaajia, tehden useita maaleja vapaa- ja rangaistuspotkuista. Hän teki Veikkausliiga-debyyttinsä Tampereen Pallo-Veikkojen riveissä 6. kesäkuuta 1993 vierasottelussa Kuuysiä vastaan, pelaten silloin kaksi ottelua lainalla. PIF nousi kaudeksi 1994 uuden nimen saaneeseen Ykköseen, ja vaikka paraislaisten kausi päättyi 12. sijaan ja putoamiseen, löi Kajander läpi toisella sarjatasolla 12 maalillaan 24 ottelussa. Vuonna 1995 Kajander teki sopimuksen Veikkausliigaan Tampereen Ilveksen kanssa. Hänen ensimmäinen kokonainen pääsarjakautensa sai räjähtävän alun Kajanderin tehdessä kymmenessä ensimmäisessä ottelussaan yhdeksän maalia. Vaikka sama tahti ei jatkunut kauden loppuun asti, teki hän yhteensä 13 maalia, pelaten kaikissa paitsi yhdessä sarjaottelussa. Onnistuneen kauden päätteeksi Kajander valittiin uuden vuoden liigatulokkaan palkinnon ensimmäiseksi saajaksi. Kansallisen läpimurtonsa tehtyään hän siirtyi kaudeksi 1996 Ruotsin toiselle sarjatasolle Motala AIF:n joukkueeseen, jossa pelasi kahden vuoden ajan seuran sijoittuessa keskikastiin. Ruotsin kausien jälkeen Kajander palasi Suomeen Vaasan Palloseuran riveihin. Hän saavutti uransa ensimmäisen ja ainoan mitalin VPS:n kanssa, seuran sijoittuessa toiseksi Valkeakosken Hakan jälkeen. Yhden Vaasassa vietetyn kauden jälkeen Kajander palasi Tampereelle juuri perustettuun Tampere Unitediin. Hän pelasi tärkeässä roolissa, tehden 20 ottelussa kahdeksan maalia TamUn noustessa ensimmäisellä kaudellaan Veikkausliigaan. Kajander pelasi vielä muutamia liigaotteluita seuraavalla kaudella ja esiintyi myös yhteistyöseura Nokian Pyryn joukkueessa Ykkösessä. Hän lopetti uransa kauden 2000 jälkeen. ==Saavutukset== *Vuoden liigatulokas 1995 *Suomen-mestaruushopea 1998 ==Lähteet== Luokka:Suomalaiset jalkapalloilijat Luokka:Vuonna 1971 syntyneet Luokka:Elävät henkilöt
Lieksan Urheilijat

Lieksan Urheilijat (LU) on 13.2.1928 perustettu Pielisjärven kunnassa ja Lieksan kauppalassa ja nyttemmin Lieksan kaupungissa toimiva urheiluseura, jolla on nykyisin toimintaa yleisurheilussa, pesäpallossa ja lentopallossa. Useita muitakin lajeja on LU:n ohjelmassa ollut. Jalkapallo ja jääpallo kuuluivat seuran lajivalikoimaan aina siihen saakka, kunnes paikkakunnalle perustettiin palloilun erikoisseura Lieksan Hurtat vuonna 1948. LU oli Suomen Palloliiton Joensuun piirin yksi neljästä perustajajäsenestä. Pesäpallo palautui Hurtilta Urheilijoille 1950-luvun lopulla ja seura nousi aina Suomensarjaan kaudella 1960. Seuraa edustanut uimari Anne Lackman osallistui Barcelonan olympiakisoihin.Anne Lackman olympialaisissa . Kevääseen 1994 saakka uimarit edustivat vielä LU:ta, mutta siirtyivät sitten Lieksan Loiskeen uimareiksi. ==Lähteet== * Seuran sivut ===Viitteet=== Luokka:Suomalaiset urheilun yleisseurat Luokka:Lieksalaiset urheiluseurat Luokka:Entiset suomalaiset jalkapalloseurat Luokka:Entiset suomalaiset jääpalloseurat Luokka:Pesäpalloseurat Luokka:Vuonna 1928 perustetut urheiluseurat
ISON

ISON voi viitata seuraaviin asioihin: *C/2012 S1, ISON-nimellä tunnettu komeetta *International Scientific Optical Network, kansainvälinen avaruusteleskooppiprojekti
Kuusaankoski

Kuusaankoski on yksi Keski-Suomen suurimmista koskista. Sen kautta laskevat Vatianjärven vedet Saraaveteen Laukaan Kuusaan kylässä. Se kuuluu Keiteleen kanavareittiin. Se on suojeltu vuonna 1987 koskiensuojelulailla. Kosken keskivirtaama on 90 m³/s. Luontaisia saalislajeja ovat harjus, taimen, ahven, hauki sekä säynävä. Istukaslajeina ovat järvilohi, siika, harjus sekä taimen. Sallittuja kalastusmenetelmiä koskessa ovat heittokalastus sekä perhokalastus. Oman veneen käyttö on kielletty. Vain väkäsettömän koukun käyttö on sallittu.Kalapaikka.net Kuusaankoski == Historia == Rakentaminen on muuttanut Kuusaankosken olemusta 1860-luvulta alkaen. Ensimmäinen muutos oli kosken perkaaminen uittoa varten vuonna 1860: yläpuolinen Horhankoski perattiin kivettömäksi (nykyinen Horhanvirta). Vuonna 1862 kosken yli tehtiin ensimmäinen maantiesilta ja saaren kautta kulkeva venekanava. Maantiesillan länsirannalla on ollut kaksi sahaa ja Varjolan tilan mylly, itärannalla Saarikon tilan mylly. Kosken alapuolelle valmistui rautatiesilta vuonna 1898 ja sen viereen viime vuosikymmenillä maantiesilta. Kosken itäpuolelle rakennettiin vuosina 1990–1993 Keiteleen kanavaan kuuluva Kuusaan sulku, jonka putouskorkeus on noin 4 m. == Lähteet == == Katso myös == * Kuusaansaaren paperitehdas == Aiheesta muualla == * Kuusaankosken karttoja Vanhakartta.fi -palvelussa Luokka:Keski-Suomen nähtävyydet Luokka:Laukaan luonto Luokka:Suomen kosket
Keltakruunukukastaja

Keltakruunukukastaja (Dicaeum anthonyi) on kukastajien heimoon kuuluva varpuslintu. ==Levinneisyys== Keltakruunukukastajaa tavataan kotoperäisenä Filippiineillä. Lajin levinneisyysalue ja populaatio ovat pienet, ja populaatio on pienenemässä elinympäristöjen tuhoutumisen takia. ==Elinympäristö== Keltakruunukukastaja elää sammaleisissa metsissä yli 800 metrin korkeudella merenpinnasta. ==Lähteet== Luokka:Kukastajat
Mindanaonkukastaja

Mindanaonkukastaja (Dicaeum bicolor) on kukastajien heimoon kuuluva varpuslintu. ==Levinneisyys== Mindanaonkukastajaa tavataan Filippiineillä. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Kukastajat
Filippiinienkukastaja

Filippiinienkukastaja (Dicaeum australe) on kukastajien heimoon kuuluva varpuslintu. ==Levinneisyys== Filippiinienkukastajaa tavataan kotoperäisenä Filippiineillä. Sitä on kuvattu yleiseksi, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Kukastajat
Punavatsakukastaja

Punavatsakukastaja (Dicaeum haematostictum) on kukastajien heimoon kuuluva varpuslintu. ==Levinneisyys== Punavatsakukastajaa tavataan kotoperäisenä Filippiineillä, missä sitä esiintyy Länsi-Visayasin alueella. Laji on luokiteltu elinvoimainen lajielinvoimaisksi. Sen kannaksi arvioidaan 10 000 sukukypsää yksilöä. ==Elinympäristö== Punavatsakukastaja elää monenlaisissa ympäristöissä alangoilla ja mäillä yleensä alle 1 000 metrin korkeudella merenpinnasta. Sitä tavataan luonnontilaisissa ja luonnontilattomissa metsissä, pensasalueilla sekä puutarhoissa. ==Lähteet== Luokka:Kukastajat
Mindoronkukastaja

Mindoronkukastaja (Dicaeum retrocinctum) on kukastajien heimoon kuuluva varpuslintu. ==Levinneisyys== Mindoronkukastajaa tavataan kotoperäisenä Filippiineillä. Lajin kannaksi arvioidaan 40 000–160 000 täysikasvuista yksilöä. Sen levinneisyysalue ja populaatio ovat pienet, ja populaatio on pienenemässä elinympäristöjen tuhoutumisen takia. Laji on luokiteltu silmälläpidettäväksi. ==Lähteet== Luokka:Kukastajat
Kolarin silta

Kolarin silta on Muonionjoen ylittävä, Ruotsin ja Suomen välinen maantiesilta Kolarin kylän eteläpuolella. Valtiosopimus Kolarin sillan rakentamisesta solmittiin marraskuussa 1980. Sopimuksen mukaan sillan rakennutti Ruotsin tielaitos, ja kustannukset jaettiin valtioiden kesken tasan. ==Lähteet== Luokka:Ruotsin ja Suomen raja Luokka:Ruotsin tieliikennesillat Luokka:Suomen tieliikennesillat Luokka:Pajalan liikenne Luokka:Kolarin liikenne Silta
Antimonitrisulfidi

Antimonitrisulfidi (Sb2S3) on epäorgaaninen antimonin sulfidi. Yhdistettä käytetään muun muassa väriaineena, tulitikuissa ja muiden antimoniyhdisteiden valmistamiseen. Luonnossa antimonitrisulfidia esiintyy stibniittimineraalissa. ==Ominaisuudet== Antimonitrisulfidilla on kaksi eri muotoa, jotka molemmat ovat huoneenlämpötilassa kiinteitä aineita. Kiteinen muoto on väriltään musta ja amorfinen antimonitrisulfidi on punaisenoranssia väriltään. Amorfinen antimonisulfidi muuttuu kuumennettaessa noin 200 °C:n lämpötilaan. Antimonitrisulfidi ei liukene veteen, mutta väkevät hapot, kuten suolahappo kykenevät liuottamaan yhdisteen. Se liukenee emäksisiin liuoksiin tai sulfidiliuoksiin muodostaen tioantimonaatti-ioneja (SbS2-) tai hapen läsnä ollessa tetratioantimonaatti-ioneja (SbS43-).Leon D. Freedman, G. O. Doak, G. Gilbert Long, Tariq Mahmood & Charles B. Lindhaal :Antimony Compounds, Kirk- Othmer Encyclopedia of Chemical Technology, John Wiley & Sons, New York, 2003. Viitattu 13.11.2013Sabina C. Grund, Kunibert Hanusch, Hans J. Breunig & Hans Uwe Wolf: Antimony and Antimony Compounds, Ullmann's Encyclopedia of Industrial Chemistry, John Wiley & Sons, New York, 2006. Viitattu 13.11.2013 ==Valmistus ja käyttö== Antimonitrisulfidia voidaan valmistaa kuumentamalla metallista antimonia tai antimonitrioksidia rikin kanssa. Teollisesti yhdistettä valmistetaan tyypillisesti kuumentamalla antimoniittimineraalia. Antimonitrisulfidia voidaan tuottaa myös antimonitrikloridin ja rikkivety- tai natriumtiosulfaattiliuoksen välisellä reaktiolla. Antimonitrisulfidia käytetään tulitikkujen päissä, ilotulitteissa ja yhdessä kloraattien kanssa nalleissa. Muita käyttökohteita ovat muun muassa lasin värjääminen rubiininpunaiseksi, metallisen antimonin ja antimoniyhdisteiden valmistus sekä väriaineena. ==Lähteet== Luokka:Antimoniyhdisteet Luokka:Sulfidit
Bryce Rohde

Bryce Benno Rohde (12. syyskuuta 1923Australian Jazz: Bryce Rohde: A Cushion of Air – feature by John Shand – 26. tammikuuta 2016) oli australialaissyntyinen, Yhdysvaltoihin muuttanut jazzpianisti. Hän syntyi Hobartissa ja aloitti klassisen pianoharrastuksen 11-vuotiaana Adelaidessa. Parikymppisenä Benny Goodmanin ja Artie Shawin musiikkiin tutustuminen innoitti Rohden tekemään jazzsovituksia. Vuonna 1953 hän oli mukana perustamassa Australian Jazz Quartetia(/Quintetia), joka äänitti kymmenen albumia. Se kiersi laajasti Kanadassa ja Yhdysvalloissa muiden muassa Oscar Petersonin, Miles Davisin, Stan Getzin, Woody Hermanin, Count Basien, Art Blakeyn, George Shearingin ja Dave Brubeckin kanssa.BRYCE ROHDE - Pianist, Composer Rohden yhteistyökumppaneihin kuului myös Bruce Cale.AllMusic: Bryce Rohde Vuonna 1958 Rohde perusti Sydneyssä Bryce Rohde Quartetin. Hän asettui pysyvästi Yhdysvaltoihin vuonna 1965 ja asui sittemmin San Franciscossa. Hän jatkoi laajamittaista esiintymistä ja teki yli 60 alkuperäistä jazzsävellystä. == Lähteet == Luokka:Australialaiset jazzpianistit Luokka:Yhdysvaltalaiset jazzpianistit Luokka:Vuonna 1923 syntyneet Luokka:Vuonna 2016 kuolleet
Kvaløysletta

thumb Kvaløysletta on kaupunginosa Tromssassa Norjan Tromssan läänissä. Kvaløysletta sijaitsee Norjan viidenneksi suurimman saaren Kvaløyan itäosassa Sandnessundin salmen ääressä, ja se on yhteydessä Tromsøyan saareen ja siellä sijaitsevaan kaupungin keskustaan Sandnessundbrua-sillan välityksellä. Kvaløyslettassa on noin 9000 asukasta. Luokka:Tromssa Luokka:Norjan taajamat
Luettelo suomalaisista sarjakuvista

Tämä on luettelo suomalaisista sarjakuvista. == Luettelo == * Aleks Revel * Anabasis * B. Virtanen * Eero * Egomania * Eläkeläinen muistelee * F1-toons * Fingerpori * Finnish Nightmares * Hemmo Paskiainen * Hermolomamatka * Herra Kerhonen * Herra Ylpön perse * ICCL * Ilman naista * Isä Ruben * Janne Ankkanen * Jasso-kissa * Joonas * Julli * Kalkkaro * Kamala luonto * Kapteeni Kanki * Kapteeni Kuolio * Keiju & Menninkäinen * Kieku ja Kaiku * Kirjaston kissat * Kiroileva siili * Kolme rumaa Teroa * Koskisen perhe * Kramppeja & nyrjähdyksiä * Kung fu -poliisit * KyöPelit * Lempi * Loikan vuoksi * Lordin sarjakuvat * Malinen * Matti Melkonen * Miihkali * Mikrokivikausi * Mikrokosmos * Minna & miehet * Musta hevonen * Muumipeikko * Mämmilä * Naapurit * Naisen kanssa * Nakki ja Tappi * Nanna * Nyrok City * Office Animals * Oswald * Paholaisen morsian * Paikallisuutisia * Pekka Puupää * Pekko * Pelimiehet * Peräsmies * Pikku Närhi * Pikselinviilaajat * Potaatit * Praedor * Professori Itikainen * Punaniska * Pätkittäin käy kateeksi * Pölhölä ja Pöhköläinen * Pöyrööt * Rieku ja Raiku * Rymy-Eetu * Sarasvatin hiekkaa * Sekametsä * Sosiaalisesti rajoittuneet * Suomen sotien Korkeajännitys * Tassutellen * Teuvo Lyly * Turrikaanien yö * U.S.A. Fighters * Unto Uneksija * Vanhat herrat * Vartijat * Viivi ja Wagner * Viljo ja Esteri * Väinämöisen paluu * *
Edvard Julius Mellberg

Edvard Julius Mellberg (2. heinäkuuta 1842 Pietarsaari – 8. maaliskuuta 1905 Helsinki) oli suomalainen opettaja, joka sai professorin arvon. Mellbergin vanhemmat olivat raatimies Carl Johan Mellberg ja Johanna Lovisa Malm. Hän valmistui filosofian kandidaatiksi 1863 ja tuli Vaasan lukion matematiikan lehtoriksi 1865. Mellbergin kokeellisen fysiikan väitöskirja oli vuonna 1871 valmistunut Om ytspänning hos vätskor. Vuonna 1876 Mellberg julkaisi matematiikan professorin viran hakua varten tutkimuksen Teorin för Determinant-kalkylen. Vuonna 1878 hänestä tuli Ruotsalaisen normaalilyseon yliopettaja. Väitöskirjassaan ja muissakin tutkimuksissaan Mellberg käsitteli nesteen viskositeettia. Hän julkaisi tutkimuksia myös värisokeudesta. Mellberg julkaisi 1881 ja 1885 uudet laitokset edeltäjänsä Julius Bergrothin algebran ja geometrian oppikirjoista ja 1895 oman algebran oppikirjansa. Mellbergin tunnetuin oppikirja oli 1887 ilmestynyt Lärobok i fysik. Professorin arvo hänelle myönnettiin 1895.Mellbergin puoliso vuodesta 1865 oli Lydia Moliis (k. 1929). == Lähteet == ==Aiheesta muualla== * Om ytspänningen hos vätskor: Akademisk Afhandling, Edvard Julius Mellberg (1871) (Viitattu 13.11.2013) Luokka: Suomalaiset fyysikot Luokka:Suomalaiset opettajat Luokka: Suomalaiset tietokirjailijat Luokka:Suomalaiset professorin arvonimen saaneet Luokka:Vuonna 1842 syntyneet Luokka:Vuonna 1905 kuolleet
Weberin–Fechnerin laki

Weberin–Fechnerin laki on äänen ja valon aistimisessa pätevä psykofyysinen säännönmukaisuus, joka liittyy ärsykkeen ja sitä vastaavan aistimuksen voimakkuuksien väliseen yhteyteen. Sen mukaan pienin havaittava muutos on suoraan verrannollinen alkuperäisen ärsykkeen voimakkuuteen.WSOY Iso tietosanakirja 10, s. 166, WSOY 1997 ISBN 951-0-20163-4 Laki on saanut nimensä Ernst Heinrich Weberin ja Gustave Fechnerin mukaan. == Lähteet == Luokka:Fysiologia
Matthew Lowton

Matthew Lowton (s. 9. kesäkuuta 1989 Chesterfield) on englantilainen jalkapalloilija, joka edusti kausina 2015–2023 Englannin Valioliigassa ja mestaruussarjassa pelannutta Burnleytä sekä viimeisen kauden jälkipuoliskolla lainasopimuksella mestaruussarjassa Huddersfieldia. Hän on pelipaikaltaan oikea laitapuolustaja. Hänen pituutensa on 180 senttimetriä ja painonsa 78 kiloa. Lowton siirtyi kasvattajaseurastaan Sheffield Unitedista Aston Villaan kesällä 2012 ja edelleen Burnleyyn kesällä 2015. Hän pelasi lainasopimuksella Unkarin pääsarjaseura Ferencvárosissa vuonna 2009 ja Huddersfieldissa 2023. Lowton on pelannut Valioliigassa kauden 2022–2023 loppuun mennessä 231 ottelua, näistä Aston villassa 72 ja Burnleyssä 159 ottelua. Hän on tehnyt neljä maalia, joista kaksi ensimmäisellä valioliigakaudellaan 2012–2013 Aston Villassa ja loput kaksi Burnleyssä kausilla 2020–2021 ja 2021–2022. == Lähteet == * http://www.avfc.co.uk/page/PlayerProfiles/0,,10265~50942,00.html * http://www.transfermarkt.co.uk/en/matthew-lowton/profil/spieler_102258.html Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Andy Wilkinson

Andy Wilkinson (s. 6. elokuuta 1984 Stone) on englantilainen jalkapalloilija. joka edustaa Englannin Valioliigassa pelaavaa Stokea. Hänen pelipaikkansa on oikea laitapuolustaja, pituutensa 180 senttimetriä ja painonsa 70 kiloa. Wilkinson on edustanut Stokea vuodesta 2004 lähtien. == Lähteet == * http://www.stokecityfc.com/team/player- profile/index.aspx?playerid=235593&tcmuri;=133482 * http://www.transfermarkt.co.uk/en/andy-wilkinson/profil/spieler_13616.html Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Xiao Hongmei

Xiao Hongmei () on kiinalainen alttoviulisti. Hän voitti ensimmäisen palkinnon Geneven kansainvälisessä musiikkikilpailussa vuonna 1987Naxos: Hong-Mei Xiao ja sai myös Patek Philippe -suurpalkinnon. Hän on esiintynyt kansainvälisesti resitaaleissa ja solistina orkesterien kanssa: hän on työskennellyt yhteensä 14 orkesterin kanssa eri puolilla maailmaa. Kamarimuusikkona Xiao on puolestaan tehnyt yhteistyötä esimerkiksi Yo-Yo Manin, Joseph Silversteinin ja Cho Liang Linin kanssa. Xiaoa on kutsuttu Yhdysvaltain taiteelliseksi suurlähettilääksi. Hän kantaesitti Alfred Schnittken alttoviulukonserton Orchestre de la Suisse Romanden kanssa Genevessä. Hänen levytystensä joukossa ovat tulkinnat Frank Martinin Balladista alttoviululle ja orkesterille, Béla Bartókin alttoviulukonsertosta sekä Ernest Blochin koko tuotannosta alttoviululle ja orkesterille. Vuonna 2013 Xiao sai kutsun toimimaan tuomarina Kansainvälisessä Lionel Tertis -alttoviulufestivaalissa ja -kilpailussa Yhdistyneessä kuningaskunnassa. Xiao Hongmei valmistui Shanghain konservatoriosta. Hän täydensi opintojaan Yhdysvalloissa ja valmistui siellä vielä Stony Brookin yliopistosta. Xiao on itse opettanut Arizonan yliopiston musiikkikoulussa ja Michiganin yliopistossa. Hän on toiminut Minnesotan orkesterin pääalttoviulistina ja on ollut vierailevana professorina Eastman School of Musicissa. == Lähteet == Luokka:Kiinalaiset alttoviulistit Luokka:Syntymävuosi puuttuu Luokka:Elävät henkilöt
Värtsilän Teräs

Värtsilän Teräs (VäTe) on 30. lokakuuta 1933 rekisteröity,Yhdistysnetti alkujaan Värtsilässä ja sodan jälkeen Tohmajärven Uusi-Värtsilässä toiminut urheiluseura. Seura on tällä hetkellä uinuva, sillä ei ole ollut toimintaa vuosikymmeniin.Arkistonmuodostaja Seura omisti vielä vuonna 2013 Peijonniemen koulun kentän.Värtsilän Teräs herätetään henkiin tonttikaupoille Kauppahinta rajalle vievän tien varressa olevasta liki 1,2 hehtaarin tontista oli 200 euroa. 1930-luvulla Teräksessä pelattiin sekä jalkapalloa että jääpalloa ja seura liittyi Suomen Palloliiton Karjalan piiriin. Piirin jakauduttua vuonna 1938 Teräs jäi Sortavalan piiriin, mutta piirin tultua sodan seurauksena lakkautetuksi VäTe liittyi Joensuun piiriin 1943. Lyhyitä katkoksia lukuun ottamatta se oli piirin jäsenenä aina vuoteen 1969 saakka. Pesäpallossa VäTe osallistui aluemestaruuskilpailuihin Itä-Karjalan alueella voittaen aluemestaruuden useita kertoja. Kaudeksi 1939 joukkue nousi Välisarjaan, joka oli tuolloin maan toiseksi korkein sarjataso. Sijainnistaan johtuen VäTe pelasi pesäpallon piirinmestaruuksista SVUL:n Pohjois-Karjalan piirissä, voittaen ensimmäisen mestaruutensa vuonna 1935. Sodan seurauksena vain pieni osa Värtsilän kunnasta jäi Suomen rajojen sisälle, vaikka se säilyttikin itsenäisen kunnan aseman. Värtsilän Teräksen toiminta siirtyi Tohmajärven kunnan puolelle Uuteen-Värtsilään.VÄRTSI Seuran ohjelmassa olivat myös yleisurheilu ja talvisin hiihto sekä mäkihyppy. Värtsilän Teräksen Naisvoimistelijat rekisteröitiin omaksi yhdistyksekseen 4. kesäkuuta 1957.PURKKI - Purkautuneiden yhdistysten tietokanta == Lähteet == Luokka:Suomalaiset urheilun yleisseurat Tohmajärvi Luokka:Entiset suomalaiset jalkapalloseurat Luokka:Entiset suomalaiset jääpalloseurat Luokka:Entiset pesäpalloseurat
Karnalliitti

KarnalliittiHelsingin yliopisto on halogenideihin eli halideihin kuuluva mineraali. Kemiallinen kaava on KMgCl3•6H2O. Karnalliitti on ominaisuuksiltaan fluoresoiva, nopeasti veteen liukeneva ja suolan makuinen. Se ei kiteydy helposti vettä haihduttamalla. Mineraali on nimetty preussilaisen kaivosinsinöörin Rudolph von Carnallin (1804–1874) mukaan. == Esiintyminen == Karnalliittia esiintyy samoissa paikoissa kuin muun muassa sylviittiä, kainiittia ja kieseriittiä. Sitä on löydetty Saksasta, Yhdysvalloista ja Venäjältä. == Lähteet == == Aiheesta muualla == * Webmineral: Carnallite Mineral Data * Mindat: Carnallite * Handbook of Mineralogy: Carnallite (pdf) Luokka:Halogenidimineraalit
Bruce Cale

Bruce Cale (s. 1939 Leura, Uusi Etelä-Wales) on australialainen jazz- kontrabasisti ja säveltäjä. Hän varttui Katoombassa ja aloitti 9-vuotiaana viulunsoiton. 18-vuotiaana hän oli jo aloittanut ammattimaisen työskentelyn kontrabasistina Sydneyssä. 1960-luvun alussa Cale kuului Bryce Rohden kvartettiin, joka on historiallisesti huomattava kokoonpano maassaan. Vuonna 1965 Cale muutti Englantiin. Hänelle myönnettiin siellä Down Beat Jazz Study Grant, jonka turvin hän lähti vuonna 1966 Yhdysvaltoihin, jossa hän vietti yksitoista vuotta. Hänen yhteistyökumppaneitaan olivat Rohden lisäksi Phil Woods, John Handy, Zoot Simms, Ernie Watts, Toshiko Arkiyoshi, John Klemmer ja Mike Nock.Australian Music Centre: Bruce Cale Cale on säveltänyt jazzin lisäksi myös nykytaidemusiikkia. Vuonna 1974 hän sai tilauksen kirjoittaa suurimuotoinen teos saksofonisti John Coltranelle. Teokset Iron Cross ja Kookaburra saivat kantaesityksensä vuonna 1974 Los Angelesin filharmonisen orkesterin tulkitsemina. Palattuaan Australiaan 1977 Cale perusti oman kvartetin ja pienen jazzorkesterin. Ian Shanahan kantaesitti Calen sävellyksen Cullenbenbong (bassohuilulle ja temppelikelloille, 1989) sekä Australiassa että Japanissa. Kappale toi säveltäjälleen Adolf Spivakovsky -stipendin. Vuonna 1992 Calelle myönnettiin Fellowship of Australian Composers Prize sävellyksestä Breeze in the chimes of time sekä Jean Bogan -palkinto soolopianosävellyksestä Coalesce. Cale on teoksissaan muun muassa yhdistellyt afroamerikkalaisia, brasilialaisia ja nykyeurooppalaisia rytmejä. Hän on joissain sävellyksissä hyödyntänyt improvisaatiota. Hänen orkesteriteoksiaan on julkaistu levytettyinä. Hän sai oppia George Russellilta. == Lähteet == Luokka:Australialaiset jazzmuusikot Luokka:Australialaiset kontrabasistit Luokka:Australialaiset säveltäjät Luokka:Vuonna 1939 syntyneet Luokka:Elävät henkilöt
Pentti Kalliokoski

Pentti Juhani Kalliokoski (s. 1947) on suomalainen ympäristöhygieenikko. Hän oli Kuopion yliopiston ympäristöhygienian professori vuosina 1980–2011. Hänen tutkimusalaansa on kemian työhygienia.Facta2001, WSOY 1981, 7. osa, palsta 516 Hän toimi yliopiston hallinnossa myös dekaanina ja vararehtorina. Kalliokoski jäi eläkkeelle syksyllä 2011. == Lähteet == Luokka:Vuonna 1947 syntyneet Luokka:Suomalaiset hygieenikot Luokka:Elävät henkilöt Luokka:Kuopion yliopiston professorit Luokka:Suomalaiset professorit
Solomia Soroka

Solomia Soroka on ukrainalainen viulisti. Hän syntyi Lvivissä ja valmistui Kiovan konservatoriosta sekä Eastman School of Musicista. Charles Castleman kuului hänen opettajiinsa. Soroka teki soolodebyyttinsä esittämällä Lvivin filharmonisen orkesterin kanssa 10-vuotiaana Mendelssohnin viulukonserton. Sittemmin hän on esiintynyt Ukrainassa, muualla Euroopassa, Pohjois- Amerikassa, Australiassa ja Uudessa-Seelannissa.Naxos: Solomia Soroka Soroka teki Yhdysvaltain-debyyttinsä vuonna 1997.Solomia Soroka: Biography Hän kuuluu Goshen Collegen henkilökuntaan.Goshen College: Faculty Profile: Solomia Soroka Soroka on kantaesittänyt useita ukrainalaisia nykysävellyksiä viululle. Hän on julkaissut useita levytyksiä muun muassa Naxos-levymerkillä. Soroka "löysi" unohdetun yhdysvaltalaissäveltäjä Arthur Hartmannin tuotannon. Hänen levytyksensä Hartmannin teoksista julkaistiin Toccata Classics -levymerkillä; kyse on ensimmäisestä säveltäjän teosten levytyksestä. == Lähteet == Luokka:Ukrainalaiset viulistit Luokka:Syntymävuosi puuttuu Luokka:Elävät henkilöt
Vog

Vog on ilmansaastetta, joka syntyy, kun rikkidioksidin ja muiden kaasujen ja hiukkasten päästöt purkautuvat tulivuoresta ja reagoivat hapen ja veden kanssa auringonvalossa. Termi on muunnelma englanninkielisistä sanoista ”volcanic” (vulkaaninen/tuliperäinen), ”smog” (savusumu), ja ”fog” (sumu). Se on yleisessä käytössä Havaijisaarilla, missä Havaijin pääsaarella sijaitseva Kīlauea-tulivuori on purkautunut yhtäjaksoisesti vuodesta 1983. Perustuen kesäkuun 2008 mittauksiin, Kilaueasta tulee 2 000–4 000 tonnia rikkidioksidia joka päivä. Luokka:Tulivuoret Luokka:Havaijin maantiede
Erika Mahringer

Erika Mahringer (16. marraskuuta 1924 Linz – 30. lokakuuta 2018Skilegende Erika Mahringer verstorben ) oli itävaltalainen alppihiihdon olympia- ja MM- mitalisti. Hän edusti aktiiviurallaan Turnerschaft Innsbruckia. Mahringer saavutti St. Moritzin olympialaisissa 1948 pronssia pujottelussa ja alppiyhdistetyssä. Aspenin MM-kilpailuissa 1950 hän oli toinen sekä syöksylaskussa että pujottelussa. Oslon olympialaisissa 1952 hän sijoittui syöksylaskussa neljänneksi. Åren MM-kilpailujen 1954 alppiyhdistetyssä hän oli niin ikään neljäs. == Lähteet == Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1924 syntyneet Luokka:Vuonna 2018 kuolleet
Roukalahden Kivekkäät

Roukalahden Kivekkäät (tunnettu pitäjän ulkopuolella myös nimellä Liperin Kivekkäät)Suomen Urheilutietäjät ry Urheiluseurojen nimihölmöilyjä ja muuta nimihistoriaa on Liperin Roukalahdella toimiva urheilun yleisseura. Seura on perustettu 29. kesäkuuta 1913. Seuran maineikkaimpia urheilijoita ovat olleet olympia- ja MM-tason hiihtäjäveljekset Martti ja Tauno Lappalainen.Karjalan Heili Urheilutoiminta seurassa on nykyään jäänyt taka-alalle, mutta seura on ottanut hoitaakseen Roukalahden kesäteatterin.Karjalainen: Kivekkäät sadan vuoden ikään Kivekkäät omistaa myös Roukaladen kylätalon, joka on vuokrattavissa myös ulkopuolisten käyttöön.Roukalahti - Kylätalo Jalkapalloa Kivekkäissä pelattiin jo 1930-luvulla, jolloin seura liittyi Suomen Palloliiton Karjalan piiriin ja piirin jakauduttua 1938 Joensuun piiriin, jonka perustajajäsenistöön se näin ollen kuului. Piirin jäsenenä Kivekkäät oli aina vuoteen 1960 saakka. Pesäpalloakin Kivekkäissä harrastettiin. Joukkue voitti mm. vuonna 1947 Liperin pitäjänmestaruuden naisten ja poikien sarjassa. Miesten puolella Taipaleen Vekara osoittautui vielä paremmaksi.Joensuun Mailan historia 1947 == Lähteet == Luokka:Liperiläiset urheiluseurat Luokka:Suomalaiset urheilun yleisseurat Luokka:Entiset suomalaiset jalkapalloseurat
Karl Molitor

Karl Molitor (29. kesäkuuta 1920 Wengen – 25. elokuuta 2014 Grindelwald, Bern, Sveitsi) oli sveitsiläinen alppihiihdon olympia- ja MM-mitalisti. Hän edusti aktiiviurallaan Skiclub Wengeniä. Molitor sijoittui Zakopanen MM-kilpailuissa 1939 syöksylaskussa kolmanneksi. St. Moritzin olympialaisissa 1948 hän sai alppiyhdistetyssä hopeaa ja jakoi syöksylaskun pronssin maanmiehensä Rolf Olingerin kanssa. Molitor kuoli 25. elokuuta 2014, 94-vuotiaana. == Lähteet == Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1920 syntyneet Luokka:Vuonna 2014 kuolleet
Westwood

Westwood tarkoittaa seuraavia asioita: ==Paikat== === Australia === * Westwood, Queensland ===Yhdysvallat=== * Westwood, Kalifornia * Westwood, Massachusetts * Westwood, New Jersey * Westwood, Los Angelesin kaupunginosa * Westwood Village Memorial Park, hautausmaa Los Angelesissa ==Henkilöt== * Ashley Westwood (s. 1990), englantilainen jalkapalloilija * Keiren Westwood‎ (s. 1984), irlantilainen jalkapalloilija * Lee Westwood (s. 1973), englantilainen golfaaja * Vivienne Westwood (1941–2022), englantilainen muotisuunnittelija ==Muut== * Westwood One, yhdysvaltalainen radioverkko * M/S Westwood Pomona, rahtilaiva * Westwood Studios, tietokone- ja konsolipelejä valmistanut yritys.
The Good Son (albumi)

The Good Son on Nick Cave and the Bad Seedsin albumi, joka julkaistiin 17. huhtikuuta 1990. Edellisen albumin, synkän Tender Preyn, jälkeen tyyli vaihtui rennommaksi ja lämpimämmäksi. Albumi debytoi Suomen virallisen listan sijalla 39. == Kappaleet == # # # # # # # # # == Muusikot == Nick Cave – laulu, piano, Hammond urut, huuliharppu Blixa Bargeld – kitara, laulu kappaleessa ”The Weeping Song” Kid Congo Powers – kitara Mick Harvey – basso, akustinen kitara, perkussiot Thomas Wydler – rummut, perkussio Roland Wolf – piano kappaleessa ”Lucy” Alexandre Ramirez, Altamir Téa Bueno Salinas, Helena Akiku Imasoto, Léa Kalil Sadi, – viulu Akira Terazaki, Glauco Masahiro Imasato – viola Braulio Marques Lima, Cristina Manescu, – sello == Arvostelut == * AllMusic: AllMusic review Viitattu 23.4.2019. ==Lähteet== Luokka:Mute Recordsin albumit Luokka:Nick Cave and the Bad Seedsin albumit Luokka:Vuoden 1990 albumit
Giorgi Margvelašvili

Giorgi Margvelašvili (, s. 4. syyskuuta 1969 Tbilisi) on georgialainen akateemikko, poliitikko ja Georgian presidentti vuosina 2013-2018\. Koulutukseltaan Margvelašvili on filosofian tohtori. Margvelašvili oli ehdolla 27. lokakuuta 2013 käydyissä presidentinvaaleissa Georgian unelma -koalition ehdokkaana. Hän voitti vaalit suoraan ensimmäisellä kierroksella 62,12 prosentin ääniosuudella. Margvelašvili seurasi presidenttinä maata kymmenen vuotta hallinnutta Mikheil Saakašviliä. Hän oli Saakašvilin valtakauden lopettaneen miljardööri-pääministerin, Bidzina Ivanišvilin läheinen liittolainen. Maaliskuussa 2014 Ivanišvili kertoi televisiossa olevansa hyvin pettynyt Margvelašviliin, ja etteivät he ole enää puheväleissä. ==Lähteet== Luokka:Georgian presidentit Luokka:Vuonna 1969 syntyneet Luokka:Elävät henkilöt
Long Play (verkkojulkaisu)

Long Play on suomalainen hitaaseen journalismiin erikoistunut digitaalinen julkaisu, joka perustettiin tammikuussa 2013. Sitä julkaisee Long Play Media Oy, jonka osake-enemmistön omistavat julkaisun perustajat. Long Play julkaisee tutkivaa journalismia, laajoja reportaaseja, henkilökuvia, esseitä ja muita pitkiä artikkeleita digitaalisessa muodossa. Maksulliset artikkelit ovat pidempiä kuin lehtiartikkelit, mutta lyhyempiä kuin kirjat. Toimitukseen kuuluivat vuonna 2024 Hanna Nikkanen, Ilkka Karisto, Karoliina Paananen, Anu Silfverberg ja Sonja Saarikoski. Helsingin Sanomain Säätiö palkitsi vuonna 2013 Long Playn Uutisraivaaja-kilpailun 250 000 euron arvoisella palkinnolla. Vuonna 2020 Long Play sai tiedonjulkistamisen valtionpalkinnon. Vuonna 2024 Long Play laajentaa kulttuuriuutisointiaan. Kulttuuritoimituksen juttuja, joita tuottavat Sonja Saarikoski ja toimittaja Oskari Onninen, aletaan julkaista syksyllä 2024. Vuonna 2024 Long Play sai Koneen säätiöltä yli 300 000 euroa metsätoimituksen perustamiseksi. Metsätoimituksen on määrä "lisätä suomalaisen yleisön ymmärrystä siitä, miten vaikutusvalta ja raha liikkuvat metsään liittyvissä kysymyksissä, ja millaisia seurauksia sillä on ihmisille ja muille lajeille". ==Päätoimittajat== * Johanna Vehkoo 2013–2014 * Anu Silfverberg 2014–2017 * Hanna Nikkanen 2017–2019 * Antti Järvi 2019–2021 * Ilkka Karisto 2021– ==Lähteet== ==Aiheesta muualla== * Long Playn verkkosivut Luokka:Verkkojulkaisut Luokka:Suomalaiset verkkosivustot Luokka:Tiedonjulkistamisen valtionpalkinnon saajat Luokka:Suomalaiset verkkolehdet
Kissansilmäsumu

Kissansilmäsumu (NGC 6543) on planetaarinen sumu Lohikäärmeen tähdistössä. Se on rakenteeltaan monimutkaisimpia tunnettuja planetaarisia sumuja. Kissansilmäsumun löysi William Herschel 15. helmikuuta 1786. Kohde oli ensimmäinen planetaarinen sumu, jonka spektriä tutkittiin. Vuonna 1864 William Huggins tutki kohdetta spektrometrillä. Hän huomasi kohteen spektrin olevan täysin erilainen tähtien spektreihin verrattuna. Se koostui vain muutamista emissioviivoista, mikä oli ensimmäinen viittaus siitä, että planetaariset sumut koostuvat hyvin harvasta kaasusta. ==Lähteet== == Aiheesta muualla == Luokka:Planetaariset sumut Luokka:Lohikäärmeen tähdistö 6543
Haven Gillespie

James Lamont Haven Gillespie (6. helmikuuta 1888 Covington, Kentucky – 14. maaliskuuta 1975 Las Vegas, Nevada) oli yhdysvaltalainen populaarimusiikin sanoittaja. Hänen tunnetuimpiin sanoituksiinsa kuuluvat J. Fred Cootsin säveltämät ”Santa Claus Is Coming to Town” ja ”You Go to My Head”. Gillespie valittiin Songwriters Hall of Fameen vuonna 1972. == Elämä ja ura == Gillespie oli koulutukseltaan kirjanpainaja. Hän työskenteli latojana Cincinnati Times- Star -sanomalehdelle ja muutti noin 20-vuotiaana New Yorkiin, jossa hän työskenteli journalistina. Hän kirjoitti muun muassa New York Times -lehteen. Ensimmäiset sanoituksensa hän myi vaudeville-esitykseen vuonna 1911. Ensimmäisen merkittävän hittinsä ”Drifting and Dreaming” Gillespie teki Egbert Van Alstynen, Ervin R. Schmidtin ja Loyal Curtisin kanssa vuonna 1925. Richard Whitingin ja Seymour Simonsin kanssa hän saavutti menestystä kappaleilla ”Breezin’ Along with the Breeze” (1926) ja ”(I’m in Love with You) Honey” (1928). Gillespien menestynein sanoitus syntyi säveltäjä J. Fred Cootsin kanssa vuonna 1934. Miehet keksivät ”Santa Claus Is Coming to Town” -kappaleen melodian ja sanat 15-minuuttisen metromatkan aikana, ja kappale sai ensiesityksensä Eddie Cantorin radiolähetyksessä kiitospäivänä 1934. Kappaleesta tuli välittömästi myyntimenestys, ja nykyään se on ”Valkean joulun” ja ”Petteri Punakuonon” jälkeen kaikkien aikojen kolmanneksi myydyin joululaulu. Vuonna 1938 Gillespie sanoitti Cootsin säveltämän kappaleen ”You Go to My Head”, joka nousi heti ilmestymisvuotenaan listoille kolmen eri artistin esittämänä ja on saavuttanut pitkäaikaista menestystä suosittuna standardina. Gillespie kirjoitti säveltäjä Beasley Smithin kanssa vuonna 1949 laulun ”That Lucky Old Sun”, jonka ovat äänittäneet muun muassa Frankie Laine, Frank Sinatra, Louis Armstrong ja Jerry Lee Lewis. Mel Tormé saavutti jonkin verran menestystä toisella Gillespien ja Smithin yhteistyökappaleella ”The Old Master Painter” (1949). Haven Gillespie kuoli Las Vegasissa maaliskuussa 1975. == Suomennettuja kappaleita == *”Joulupukki matkaan jo käy” (Santa Claus Is Coming to Town), suom. Sauvo Puhtila *”Kaunis rakkaus” (Beautiful Love), suom. Erik Lindström Lähde: Suomen Äänitearkisto ry. == Lähteet == == Kirjallisuutta == * Luokka:Yhdysvaltalaiset sanoittajat Luokka:Songwriters Hall of Fame Luokka:Vuonna 1888 syntyneet Luokka:Vuonna 1975 kuolleet
Teoreettinen viitekehys

Teoreettinen viitekehys tarkoittaa usein tutkimukseen, mutta myös esimerkiksi tuotekehitykseenAnttila 2006, 14,165, liittyvää käsitteellistä ja ajattelua ohjaavaa jäsennystä, tiettyä näkökulmaa.Alasuutari 1995, 79 Viitekehyksen tarkoituksena on tavoittaa tutkittavassa ilmiössä keskeiset tekijät ja niiden väliset suhteet.Anttila 2006, 493 Tutkimuksen tekijältä edellytetään oman tutkimuksensa kannalta toimivan teoreettisen viitekehyksen ja siihen sisältyvien elementtien valintaa.Metsämuuronen 2005, 100 Viitekehyksiin liittyvät valinnat voivat olla luonteeltaan paradigmaattisia eli toisensa poissulkevia: tiettyyn koulukuntaan, tutkimussuuntaukseen tai tutkimusmenetelmään ajatellaan liittyvän joidenkin teoreettisten viitekehysten edellyttämistä, hyväksymistä tai torjuntaa.Kiikeri & Ylikoski 2004, 63 Thomas Kuhnin mukaan normaalitiede on "yritys pakottaa luonto paradigman antamaan ennalta rakennettuun ja suhteellisen joustamattomaan lokeroon".Kuhn 1994, 37 Kuhnin mielestä tällainen normaalitiede ei näe uudenlaisia, luomiinsa määrittelyihin eli teoreettisiin viitekehyksiinsä sopimattomia ilmiöitä. Erityisesti kriittisessä teoriassa teoreettiselle viitekehykselle annetaan tutkimuksen empiiristä aineistoa "kurissa pitäviä" merkityksiä: hyvin laadittu teoreettinen viitekehys estää aineistoja ja niistä nousevia yksittäisiä havaintoja viemästä tutkijaa liiaksi mukanaan.Anttila 2006, 392 Suomalaisten ammattikorkeakoulujen opinnäytetöissä teoreettisen viitekehyksen käsitettä tai nimitystä on osin korvattu termillä tietoperusta. Tätä ehdotettiin tarkemmin perustelematta Opinnäytetyön laadun tekijät ammattikorkeakoulussa -suosituksessa (2006). ==Lähteet== * * * * * * ===Viitteet=== Luokka:Tutkimus Luokka:Ajattelu
Claude Buffet

Claude Gabriel Buffet (19. toukokuuta 1933 – 28. marraskuuta 1972) oli ranskalainen rikollinen, joka tuomittiin vuonna 1970 vankeuteen murhasta. Yhdessä sellitoverinsa Roger Bontemsin kanssa hän otti syyskuussa 1971 pakoyrityksen yhteydessä panttivankeja. Poliisien rynnäkön jälkeen kaksi panttivankia löytyi veitsellä surmattuna. Molemmat miehet tuomittiin kuolemaan, vaikka pidettiin todennäköisenä, ettei Bontems ollut tappanut ketään. Sekä Buffet että Bontems mestattiin giljotiinilla 28. marraskuuta 1972. == Lähteet == Luokka:Ranskalaiset rikolliset Luokka:Ranskalaiset teloitetut Luokka:Vuonna 1933 syntyneet Luokka:Vuonna 1972 kuolleet
Andreas Molterer

Andreas ”Anderl” Molterer (8. lokakuuta 1931 Kitzbühel, Itävalta – 24. lokakuuta 2023https://www.trauerhilfe.at/todesanzeige/160079?cHash=5f6674880d9245208f8fe426a2320cf6) oli itävaltalainen alppihiihdon olympia- ja MM-mitalisti. Hän edusti aktiiviurallaan Kitzbüheler Ski Clubia. Molterer sai Åren MM-kilpailuissa 1954 pronssia suurpujottelussa ja sijoittui viidenneksi pujottelussa. Cortina d’Ampezzon olympialaisissa 1956 hän saavutti suurpujottelussa hopeaa 6,2 sekuntia Toni Sailerille hävinneenä. Tämä on suurin kulta- ja hopeamitalistin ero olympialaisten alppihiihdossa. Syöksylaskussa hän sai pronssia. Bad Gasteinin MM-kilpailuissa 1958 hän sijoittui syöksylaskussa ja alppiyhdistetyssä viidenneksi, suurpujottelussa kuudenneksi. Molterer saavutti Hahnenkammin alppihiihtokilpailuissa yhdeksän voittoa, mikä on eniten kilpailujen historiassa. Hän voitti syöksylaskun 1955 ja 1958, pujottelun 1953, 1958 ja 1959 sekä alppiyhdistetyn 1953, 1955, 1958 ja 1959. == Lähteet == Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1931 syntyneet Luokka:Vuonna 2023 kuolleet
Roger Bontems

Roger Bontems (20. syyskuuta 1936 – 28. marraskuuta 1972) oli ranskalainen rikollinen, joka oli tuomittu vankeuteen omaisuus- ja väkivaltarikoksista. Syyskuussa 1971 yhdessä sellitoverinsa Claude Buffet'n kanssa hän otti pakoyrityksen yhteydessä panttivankeja. Poliisien rynnäkön jälkeen kaksi panttivankia löytyi veitsellä surmattuna. Molemmat miehet tuomittiin kuolemaan, vaikka pidettiin todennäköisenä, ettei Bontems ollut tappanut ketään. Sekä Buffet että Bontems mestattiin giljotiinilla Pariisissa 28.11.1972. == Lähteet == Luokka:Ranskalaiset rikolliset Luokka:Ranskalaiset teloitetut Luokka:Vuonna 1936 syntyneet Luokka:Vuonna 1972 kuolleet
Junkers Jumo 211

Junkers Jumo 211 on saksalainen lentomoottori, jota käytettiin toisen maailmansodan aikana. Moottoria käytettiin erityisesti pommittajissa ja siten Saksan päätyypeissä Junkers Ju 88 ja Heinkel He 111 sekä tunnetussa Junkers Ju 87 "Stuka" (Sturkampfflugzeug) syöksypommittajassa. ==Yleistä== Moottori oli nestejäähdytteinen, käännetty V-12 eli sylinterit olivat alaspäin. Sylinterien kulma oli 60°. Siinä oli mekaaninen polttoaineensuihkutus ja kaksinopeuksinen mekaaninen ahdin jossa oli välijäähdytys. Oktaanivaatimus oli 87.Raunio s.198, 211 Alle - 5 asteen lämpötilassa tuli käyttää Kaltstart- menetelmää käynnistyksessä. Siinä voiteluöljy ohennettiin bensiinillä sekoitushanan avulla taulukon mukaisesti moottorin käydessä laskeutumisen jälkeen. Moottorin lämmetessä uudelleen bensiini haihtui öljyn joukosta. Peruskorjausjakso oli Suomessa käytetyissä kahden eri valmistuserän moottoreissa 200 tuntia ensimmäiselle ja toiselle 160 tuntia. Käytännössä aika oli lyhyempi. Ahdin kesti noin 30-60 tuntia. Käyttöikään vaikuttivat sota-ajan heikot materiaalit, Suomen pölyiset kentät ja myös tehon nosto noin 1000 hevosvoimasta 1400 hevosvoimaan koneen painon noustessa muuttuneiden vaatimusten myötä. Ju-88 koneessa moottorin asennus antoi vaikutelman ilmajäähdytteisestä tähtimoottorista renkaan muotoon sijoitettujen jäähdyttimien ja säätöluukkujen vuoksi. ==Teknisiä tietoja== Junkers Jumo 211 * Nestejäähdytteinen käännetty 60° V 12 * Kuivasumppuvoitelu, voiteluöljy erillisessä säiliössä * Iskutilavuus 34,99 litraa; sylinterin halkaisija 150 mm, männän iskun pituus 165 mm * Puristus-suhde 6,5 * Paino ilman nestettä ja öljyä 720 kgwarbirdsresourcegroup Suoritusarvot versiolle J, jota käytettiin Suomessa Ju 88 - pommikoneessa. * Tehonsäätöjärjestelmä piti ahtopaineen vakiona, seossäätö valinnan mukaan * Teho lentoonlähdössä 1420 hv / 2600 kierr/min. ahtopaine 1,40 ata * Nousu- ja taisteluteho 30 min. 1190 hv 2400 kierr/min 1.25 ata pinnassa, 1,5 km alempi ahdin 1260 hv, korkeampi ahdin 1180 hv. 4,9 km * Suurin jatkuva teho vastaavasti 960 hv, 1080 hv, 1030 hv 2250 kierr/min 1.15 ata. * Polttoaineen kulutus vaihteli kuorman, tehoasestusten yms. mukaan, Ju 88 koneelle mitattiin Suomessa kuormattuna 600-650 litraa tunnissa, pisimmän matkan asetuksilla 500 litraa bensiiniä tunnissa. Öljyä kului 24 litraa tunnissa. ==Lähteet== *Raunio Jukka Pommikoneet Lentäjän näkökulma IV Forssan Kirjapaino Oy, ISBN 951-96866-2-2 *http://www.warbirdsresourcegroup.org/LRG/jumo211d.html ===Viitteet=== == Aiheesta muualla == Luokka:Lentokonemoottorit Luokka:Junkers
Länsimainen kirjallisuuskaanon

Länsimainen kirjallisuuskaanon tarkoittaa sitä osaa länsimaisesta kirjallisuudesta, jota länsimaiset tutkijat ovat perinteisesti pitäneet tärkeimpinä ja vaikutusvaltaisimpina länsimaisen kulttuurin muovaamisessa. Länsimaisen kaanonin käsitteeseen liittyy myös länsimainen taidemusiikki ja kuvataide. == Katso myös == * Klassikko * Korkeakulttuuri * Kulttuurikaanon * Library of America == Kirjallisuutta == * Luokka:Kirjalliset teokset
Kainiitti

Kainiitti on mineraali, joka on kaliumkloridin ja magnesiumsulfaatin yhdiste. Sen nimi tulee kreikan kielisestä uutta tarkoittavasta sanasta, sillä kainiittia esiintyy suhteellisen uusissa kivilajeissa. Kemiallinen kaava on KMgSO4Cl•3H2O. == Esiintyminen == Kainiittia esiintyy joissakin sedimenttisissä ja tuliperäisissä kivilajeissa sekä suolaesiintymissä. Sitä esiintyy samoissa paikoissa kuin haliittia, sylviittiä ja karnalliittia. Sitä on löydetty Itävallasta, Yhdysvalloista, Ukrainasta, Italiasta ja Saksasta. == Lähteet == == Aiheesta muualla == * Webmineral: Kainite Mineral Data * Mindat: Kainite * Handbook of Mineralogy: Kainite (pdf) Luokka:Mineraalit